نها گرینج گری د دونسمنیجا، انیشتین نتونس یه گل کار دونسمنیجوری بجوره پاره ای د ویرگارنیسیا موئه که سی یه که وه ویر و باوریا ضد جیدی داشته نتونسه یه گل کار خو پیدا بکه. بوئه یه گل د هوم کلاسیاش دش هومیاری کرد تا د یه گل د نویسگه یا ثبت نهاسازی د سوئیس د سال ۱۹۰۲ اسدخدام با. نها پلاگری ویر و باورمنی نسبیت خاص و ویر و باورمنی نسبیت خلکمن، انیشتین فره نوم دیار بی و د دونسمنیجایا فره ای شرو وه د درس دئن و مین جوری کرد. انیشتن تا سال ۱۹۳۲ دیووندار انستیتوی سریشت دونسمنی کایزر ویلهلم برلین آلمان و استاد یع گل د دونسمنیجایا برلین (Humboldt University of Berlin) بی . د ای سال وه اول چن ما د دونسمنیجا پرینستون بی و اوسه سی یه که نازیا د آلمان د سال 1933 زور گرتن وه تصمیم گرت نروه د آلمان. د سال ۱۹۳۳ وه د سامونگه مین جوریا پیشکرده د پرینستون مشغول بی و د حدود ۱۹۳۵ تصمیم گرت که یه گات فره ای د امریکا بمونه.